Nafarroako Parlamentuko Mahaiak, 2020ko urriaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Isabel García Malo andreak aurkezturiko galdera, Nafarroako Enplegu Zerbitzuak sustatutako Gaitasun Digitalen Garapenerako Talka Planari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko urriaren 5ean

Lehendakaria: Unai Hualde Iglesias

GALDERAREN TESTUA

Navarra Suma talde parlamentarioari atxikitako foru parlamentari María Isabel García Malo andreak honako galdera hau aurkezten du, Eskubide Sozialetako kontseilariak idatziz erantzun dezan:

Zertan da Nafarroako Enplegu Zerbitzuak sustatutako Gaitasun Digitalen Garapenerako Talka Plana? Zer egin da orain arte? (zehaztu egin den ekintza bakoitzaren kostua, zer entitatek egin duen, onuradun-kopurua, onuradunen profila, non egin den eta ea presentziala izan den ala ez). Zer geratzen da egiteko? (horien egutegia)

Iruñean, 2020ko urriaren 1ean

Foru parlamentaria: Maribel García Malo